 —— صلاح الدين مزوار خلى هاد الصباح وزارة الخارجية ولبس الكاسكيطة ديال الحزب ديالو، قدم رفقة عدد من أعضاء المكتب السياسي للتجمع الوطني للأحرار البرنامج الانتخابي للاستحقاقات القادمة ولي قال بلي الحزب غادي ينجح فيها وكيراهن عليها وغادي يقدم النزهاء. مزوار كان جالس حداه منصف بلخياط وزير الشبيبة والرياضة سابقا ولي داير حملة انتخابية سابقة لأوانها من خلال الفيديو الشهير لي لاح مؤخرا فيوتوب وموراه صورتو هو والملك ولي جبدها فهاد الظرف ديال الانتخابات، الفيديو تيقول فيه “صوتوا عل خوكم منصف واللائحة ديالو..” حزب الحمامة غادي يدخل الحملة بشعار: جماعتي مسؤوليتي وجهتي مسؤوليتي، وهو الذي سيغطي ما بين 70 و 80 في المائة من المقاعد الانتخابية أي أعلى مما كان سنة 2009. 
فهم تسطا: مزوار باغي ناس نزهاء في الانتخابات وجاب معاه ليوم منصف بلخياط لي داير حملة انتخابية قبل الاوان